b'\n_START_ARTICLE_\nLavsa\n_START_PARAGRAPH_\nLavsa je otok v Jadranskem morju, ki pripada Hrva\xc5\xa1ki._NEWLINE_Lavsa je s stalnimi prebivalci nenaseljen otok v Narodnem parku Kornati, ki le\xc5\xbei ju\xc5\xbeno od vzhodnega dela Kornata, od katerega je oddaljena okoli 1,5 km. Povr\xc5\xa1ina otoka meri 1,78 km\xc2\xb2. Dol\xc5\xbeina obalnega pasu je 9.338 km. Otok je razdeljen na dva dela; ve\xc4\x8dji ju\xc5\xbeni del na katerem je tudi najvi\xc5\xa1ji vrh, ki dose\xc5\xbee vi\xc5\xa1ino 112 mnm, in severn, na katerem je najvi\xc5\xa1ji vrh visok 70 mnm. Ta del Lavse od sosednje Pi\xc5\xa1kere lo\xc4\x8di okoli 0,2 km \xc5\xa1irok preliv Vrata od Lavse. Med vzhodnim in zahodnim delom Lavse je zelo ozek in okoli 1,2 km dolg zaliv Lavsa, ki je v turisti\xc4\x8dni sezoni zelo obiskan. V skrajnem delu zaliva je varno sidri\xc5\xa1\xc4\x8de z 2 do 4 m globokim morjem. Na vzhodni strani zaliva je nekaj manj\xc5\xa1ih pomolov z globino do 1,5 m. V poletnih masecih tu obratuje gosti\xc5\xa1\xc4\x8de. Zaliv je odprt severnim vetrovom.'